Dragi devetošolci. Upam, da ste zdravi in se trudite, da taki tudi ostanete. Veliko raje bi bila z vami v razredu, saj se v vaši družbi dobro počutim. Dokler pa to ne bo mogoče, vam bom pošiljala gradivo. Najprej rešite to preverjanje, da utrdite poglavje o biotehnologiji. Če česa ne razumete, mi pišite. Odgovore napišite v vaš zvezek. Kmalu vam pošljem gradivo za novo poglavje – evolucija.

Lepo se imejte, srečno.

**PREVERJANJE ZNANJA – BIOTEHNOLOGIJA**

1. Naštej vsaj šest biotehnoloških postopkov.
2. Kaj je biotehnologija, kaj je genski inženiring?
3. Kako poteka gensko spreminjanje organizmov?
4. Naštej nekaj primerov gensko spremenjenih rastlin in živali.
5. Katere mehanizme prenosa dednega materiala poznaš pri bakterijah?
6. Kaj veš o odpornosti bakterij na antibiotik?
7. Opiši primer genskega spreminjanja bakterij, ki je pomemben za zdravje ljudi.
8. Kaj je klon?
9. Naštej nekaj primerov kloniranja, ki potekajo v naravi ali pa jih človek že dolgo uporablja v kmetovanju in vrtnarjenju brez znanja genetike.
10. Dopolni:

Večina rastlinskih celic se lahko razvije v različna tkiva in v nove rastline. Pri živalskih celicah je to težje. Različna tkiva lahko vzgojimo le iz posebnih celic, ki jim pravimo \_\_\_\_\_\_\_\_\_\_\_\_\_\_\_ celice. Nahajajo se v določenih delih telesa na primer v \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Največ pa jih lahko dobimo ob porodu iz \_\_\_\_\_\_\_\_\_\_\_\_\_\_\_\_\_\_\_\_\_\_ krvi. Celoten organizem pa lahko vzgojijo le tako, da iz \_\_\_\_\_\_\_\_\_\_\_\_\_\_\_\_celice odvzamemo \_\_\_\_\_\_\_\_\_\_\_\_ in ga vnesemo v \_\_\_\_\_\_\_\_\_\_\_\_\_celico, ki smo ji odstranili jedro. Če zarodek vnesemo v maternico samice, je to \_\_\_\_\_\_\_\_\_\_\_\_\_\_\_\_\_\_\_ kloniranje, če pa ga uporabimo za vzgojo različnih tkiv in organov, je to \_\_\_\_\_\_\_\_\_\_\_\_\_\_\_\_\_\_\_\_ kloniranje.

1. Zakaj uporaba GSO in kloniranje sprožata različna etična vprašanja?
2. Ali vidiš tudi prednosti genskega spreminjanja organizmov, kloniranja in uporabe matičnih celic?
3. Če želiš utrditi potek kloniranja, prilagam spletni naslov, kjer kloniraš miške.

<http://learn.genetics.utah.edu/content/tech/cloning/clickandclone/>

Ko prideš na to stran, klikni na CLONING, nato pa izbereš CLICK AND CLONE. Pogledaš lahko tudi ostalo o kloniranju, poskusi se v reševanju testa IS IT CLONING OR NOT, ki je pod kloniranjem miške.